
ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ

Η Αναπτυξιακή Εταιρεία Περιφέρειας Νοτίου Αιγαίου –ΕΝΕΡΓΕΙΑΚΗ Α.Ε. προκηρύσσει  Ανοικτό Ηλεκτρονικό Διαγωνισμό με κριτήριο κατακύρωσης την πλέον συμφέρουσα από οικονομική άποψη προσφορά, με βάση την βέλτιστη σχέση ποιότητας – τιμής, με διάρκεια σύμβασης 12 μηνών, σύμφωνα με τις διατάξεις του Ν. 4412/2016  για το έργο «Ψηφιοποίηση αρχειακού υλικού της Δημόσιας Κεντρικής Βιβλιοθήκης Ρόδου, στο πλαίσιο της πράξης ΨΗΦΙΑΚΟΣ ΗΡΟΔΟΤΟΣ ΙΙ (Πρόγραμμα Συνεργασίας INTERREG V-A «Ελλάδα-Κύπρος 2014-2020») (CPV:72312000-5 Υπηρεσίες Εισαγωγής Δεδομένων).
 
Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης www.promitheus.gov.gr του συστήματος.

Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης www.promitheus.gov.gr, του Ε.Σ.Η.ΔΗ.Σ. μέχρι την καταληκτική ημερομηνία και ώρα που ορίζεται κατωτέρω, στην Ελληνική γλώσσα, σε ηλεκτρονικό φάκελο, σύμφωνα με τα αναφερόμενα στο Ν. 4155/13 (ΦΕΚ/Α/29-5-2013), στο άρθρο 11 της Υ.Α. Π1/2390/2013 (ΦΕΚ/Β/2677/21-10-2013) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)». 

Η περίληψη της διακήρυξης δημοσιεύεται στον Ελληνικό Τύπο και συγκεκριμένα στις εφημερίδες «ΡΟΔΙΑΚΗ», «ΔΗΜΟΚΡΑΤΙΚΗ ΤΗΣ ΡΟΔΟΥ» και «ΤΟ ΒΗΜΑ ΤΗΣ ΚΩ». 
Η περίληψη της διακήρυξης αναρτήθηκε επίσης στο διαδίκτυο, στον ιστότοπο http://et.diavgeia.gov.gr/   
Η διακήρυξη έχει καταχωρηθεί και στην ιστοσελίδα της αναθέτουσας αρχής, στη διεύθυνση (URL): www.readsa.gr. 

 Διαδικτυακός τόπος υποβολής προσφοράς: Διαδικτυακή πύλη www.promitheus.gov.gr του Ε.Σ.Η.ΔΗ.Σ. 

 Ημερομηνία έναρξης υποβολής προσφορών                   :  09/11/2018 ημέρα Παρασκευή και ώρα 00:01 

 Καταληκτική ημερομηνία και ώρα υποβολής προσφορών: 26/11/2018 ημέρα Δευτέρα και ώρα 17:00 μμ 

 Ημερομηνία ηλεκτρονικής αποσφράγισης προσφορών   : 03/12/2018 ημέρα Δευτέρα και ώρα 10:00 πμ 

Ο χρόνος ισχύος των προσφορών ανέρχεται σε εκατόν-ογδόντα  (180)  ημερολογιακές ημέρες, προθεσμία που αρχίζει από την επόμενη της λήξης της προθεσμίας υποβολής των προσφορών.
 Ο προϋπολογισμός του έργου ανέρχεται στις 169.000 € μη συμπεριλαμβανομένου Φ.Π.Α. 24%.
 Η πράξη συγχρηματοδοτείται κατά 85% από την Ευρωπαϊκή Ένωση (ΕΤΠΑ) και κατά 15% από εθνικούς πόρους της Ελλάδας και της Κύπρου στο πλαίσιο του Προγράμματος Συνεργασίας INTERREG V-A Ελλάδα-Κύπρος 2014-2020. 
Δεκτοί στον διαγωνισμό γίνονται αναγνωρισμένοι προμηθευτές της δημοπρατούμενης υπηρεσίας, εγγεγραμμένοι σε επαγγελματικό και εμπορικό επιμελητήριο.
Η εγγυητική επιστολή συμμετοχής στο διαγωνισμό ανέρχεται στο 2% της συνολικά προϋπολογισθείσας δαπάνης χωρίς ΦΠΑ.
Πληροφορίες  από τα  γραφεία της Αναπτυξιακής Εταιρείας Περιφέρειας Νοτίου Αιγαίου –ΕΝΕΡΓΕΙΑΚΗ Α.Ε. στη διεύθυνση: Πλ. Ελευθερίας 1, 2ος όροφος – 85131 Ρόδος, Διοικητήριο
Τηλ: 2241360617/19, Φαξ: 2241039985, E-mail: elnikitara@otenet.gr, kchristofakis@otenet.gr 

                                                                                                                Ο ΠΡΟΕΔΡΟΣ ΤΟΥ Δ.Σ.
  
                                                                                                                  
      ΧΡΗΣΤΟΣ ΜΠΑΡΔΟΣ 

